Neuvoston 10 päivänä marraskuuta 2000 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 3/2001 Euroopan parlamentin ja neuvoston asetuksen antamiseksi komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun neuvoston asetuksen (EY) N:o 213/96 soveltamiseksi hyväksymien hankkeiden loppuun saattamisesta ja päättämisestä



Virallinen lehti nro C 023 , 24/01/2001 s. 0046 - 0048



Neuvoston 10 päivänä marraskuuta 2000 vahvistama yhteinen kanta (EY) N:o 3/2001 Euroopan parlamentin ja neuvoston asetuksen (EY) N:o .../2000 antamiseksi komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun neuvoston asetuksen (EY) N:o 213/96 soveltamiseksi hyväksymien hankkeiden loppuun saattamisesta ja päättämisestä (2001/C 23/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 179 artiklan 1 kohdan, ottavat huomioon komission ehdotuksen(1), noudattavat perustamissopimuksen 251 artiklan mukaista menettelyä(2), sekä katsovat seuraavaa: (1) EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa 29 päivänä tammikuuta 1996 annetun neuvoston asetuksen (EY) N:o 213/96 voimassaolo päättyi 31 päivänä joulukuuta 1999(3). (2) Asetuksen (EY) N:o 213/96 perusteella komissio päätti rahoittaa tietyn määrän hankkeita, jotka eivät tähän mennessä ole täysin päättyneet ja joiden loppuun saattaminen vaatisi mahdollisesti uusien varojen sitomista. (3) Komission hallinnoimilta lukuisilta investointivälineiltä (Alinvest, Asiainvest, Medinvest, JOP, JEV ja Proinvest) puuttuu keskitetty, yhteensovitettu ja johdonmukainen organisatorinen rakenne. (4) Tällä väliaikaisella toimenpiteellä olisi paitsi varmistettava komission viimeistään 31 päivänä joulukuuta 1999 antamien sitoumusten noudattaminen myös luotava pohja tulevalle integroidulle ohjelmalle investointien edistämiseksi kaikissa kehitysmaissa. (5) Voimassa olevien hankkeiden päättämiseksi komissiolle on myönnettävä valtuudet tätä tarkoitusta varten tarpeellisten toimien toteuttamiseksi, OVAT ANTANEET TÄMÄN ASETUKSEN: 1 artikla 1. Komissio toteuttaa tarvittavat toimenpiteet varmistaakseen asetuksen (EY) N:o 213/96 soveltamiseksi tehtyjen hankkeiden loppuun saattamisen ja päättämisen. 2. Kyseiset toimenpiteet sisältävät kaiken sen, mikä on tarpeen asetuksen (EY) N:o 213/96 säännösten mukaisesti ja voimassa olevien hankkeiden päättämiseksi varmistamaan niiden toimien seurannan, hallinnon ja tilintarkastuksen, joista komissio on jo tehnyt rahoituspäätöksen mukaan luettuna jo allekirjoitettujen sopimusten muuttaminen ja ulkoiseen tekniseen apuun turvautuminen. 2 artikla Komissio antaa Euroopan parlamentille ja neuvostolle mahdollisimman pian ja viimeistään 31 päivänä maaliskuuta 2001 kertomuksen kehitysmaiden yksityistä sektoria varten tarkoitetusta välineestä ja sen jälkeen mahdollisimman pian lainsäädäntäehdotuksen kyseisen välineen jatkamisen turvaamiseksi. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 31 päivään joulukuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 150 E, 30.5.2000, s. 79. (2) Euroopan parlamentin lausunto, annettu 5. syyskuuta 2000 (ei vielä julkaistu virallisessa lehdessä), neuvoston yhteinen kanta, vahvistettu 10. marraskuuta 2000, ja Euroopan parlamentin päätös, tehty ... (ei vielä julkaistu virallisessa lehdessä). (3) EYVL L 28, 6.2.1996, s. 2. NEUVOSTON PERUSTELUT I TAUSTA 1. Komissio esitti neuvostolle 14. helmikuuta 2000 EY:n perustamissopimuksen 179 artiklan 1 kohdan perusteella ehdotuksen asetukseksi, jossa säädetään komission EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun neuvoston asetuksen (EY) N:o 213/96 nojalla hyväksymien hankkeiden loppuun saattamisen ja päättämisen edellytyksistä. Yhteisön investointien edistämistoimet kehitysmaissa toteutetaan budjettikohdista B7-8 7 2, B7-8 7 2 A ja A0-7 0 0 2. 2. Euroopan parlamentti antoi lausuntonsa 5. syyskuuta 2000 (ensimmäisessä käsittelyssä). 3. Neuvosto vahvisti yhteisen kantansa 10. marraskuuta 2000 EY:n perustamissopimuksen 251 artiklassa määrättyä menettelyä noudattaen. II EHDOTUKSEN TARKOITUS Ehdotuksen tavoitteena on varmistaa komission neuvoston asetuksen (EY) N:o 213/96 nojalla hyväksymien hankkeiden loppuun saattaminen ja päättäminen sen jälkeen, kun asetuksen voimassaolo päättyi 31. joulukuuta 1999. Näiden toimien päättämisen moitteettoman hallinnoinnin varmistamiseksi tekninen apu (teknisen avun toimistot ja tilintarkastus) ja muut menot edellyttävät lisärahoitusta. Uusille toimille ei ole myönnetty enää rahoitusta asetuksen (EY) N:o 213/96 voimassaolon päätyttyä 31. joulukuuta 1999. III YHTEISEN KANNAN ERITTELY 1. Yleistä Euroopan parlamentin esittämistä kolmesta tarkistuksesta neuvosto hyväksyi kaksi (katso kohta 2.2 jäljempänä). Se, että neuvosto ei voinut hyväksyä yhtä parlamentin tarkistusta, johtui käytännön syistä. Neuvosto hyväksyi yhteisessä kannassaan komission ehdotuksen ja parlamentin tarkistukset lukuun ottamatta 2 artiklaa. Uuteen 2 artiklaan neuvosto on yhdistänyt sekä komission kertomuksen että uutta lainsäädäntöehdotusta koskevan parlamentin tarkistuksen ja asettanut niille realistisen aikataulun. 2. Yksityiskohtaiset kommentit 2.1. Neuvoston hyväksymät parlamentin tarkistukset Neuvosto hyväksyi kokonaisuudessaan ensimmäiset kaksi tarkistusta, jotka myös komissio on hyväksynyt. Lisäksi neuvosto hyväksyi oleellisilta osiltaan tarkistuksen 3, jossa komissiota pyydetään tekemään lainsäädäntöehdotus. Komissio kuitenkin hylkäsi tämän tarkistuksen. 2.2. Neuvoston hylkäämät parlamentin tarkistukset Koska komissio ei hyväksynyt parlamentin tarkistusta 3 käytännön syistä (määräaika), neuvosto ei voinut hyväksyä kyseisen tarkistuksen sanamuotoa, koska se halusi - yhdistää vaadittuun lainsäädäntöehdotukseen myös rahoitusvälineitä koskevan kertomuksen antamisen (vrt. komission ehdotuksen 2 artikla) - asettaa sellaisen aikataulun, jonka rajoissa komissio voi laatia kertomuksen (viimeistään 31. maaliskuuta 2001) ja tehdä lainsäädäntöehdotuksen (mahdollisimman pian kertomuksen jälkeen) kyseisen välineen jatkamisen turvaamiseksi. IV PÄÄTELMÄT Neuvoston mielestä sen yhteinen kanta on tasapainoinen teksti, jolla taataan komission neuvoston asetuksen (EY) N:o 213/96 nojalla hyväksymien hankkeiden loppuun saattaminen ja päättäminen sen jälkeen, kun asetuksen voimassaolo päättyi 31. joulukuuta 1999. Rahoitusjärjestelyjen kesto (tammikuuta 2000-joulukuu 2001) huomioon ottaen yhteinen kanta kuvastaa tarvetta noudattaa moitteetonta hallinnointia koskevia yhteisön sitoumuksia.